Mette-Marit

Mette-Marit (alkuperäinen nimi Mette-Marit Tjessem Høiby, s. 19. elokuuta 1973 Kristiansand) on Norjan kruununprinsessa ja kruununperijän prinssi Haakonin puoliso.

 Tausta 
Mette-Marit Tjessem Høiby on journalisti Sven Olaf Bjarte Høibyn (1936–2007) ja pankkitoimihenkilö Marit Tjessemin (s. 1937) neljäs lapsi. Hän vietti lapsuutensa Kristiansandissa, missä hän myös aloitti koulun. Mette-Marit opiskeli lukioikäisenä puoli vuotta Australiassa vaihto-oppilaana. Hän valmistui lukiosta vuonna 1994. 

Mette-Maritilla oli velipuoli Trond Berntsen. Hän oli syntynyt Mette-Maritin äidille aiemmasta liitosta. Trond Berntsen kuoli vuonna 2011 Norjan Utøyan saaren joukkomurhassa suojellessaan lapsia ja nuoria Anders Behring Breivikin ammuskelulta. Saarella oli mukana myös Berntsenin 10-vuotias poika, joka lehtitietojen mukaan pelastui. Poliisina työskennellyt Berntsen oli leirillä vapaaehtoisena vartijana.

Mette-Marit synnytti esikoisensa 13. tammikuuta 1997, ja poika sai nimekseen Marius Borg Høiby.

 Avioliitto 
Mette-Marit Tjessem Høiby tapasi kruununprinssi Haakonin 1990-luvun loppupuolella Quart-rockfestivaaleilla. Mette-Maritia pidettiin aluksi taustansa takia prinssille sopimattomana kumppanina. Hänen lyhytaikainen poikaystävänsä 1990-luvun puolivälissä on tuomittu huumerikoksesta. Mette-Maritin ystävät ovat vahvistaneet, että hän oli mukana Oslon n.k. house-kulttuurissa, jossa käytettiin jonkun verran huumausaineita. Hän jakoi asunnon ja tuli raskaaksi miehen kanssa, jota pidettiin pikkurikollisena. Kuninkaallinen hovi ilmoitti vuonna 2000, että sillä ei ole ongelmaa Mette-Maritin menneisyyden kanssa. Dagbladet kirjoitti lokakuussa 2000, että Mette-Maritin tuttavapiiri muodostuu opiskelijoista ja vakaan työsuhteen omaavista henkilöistä, joilla ei ole rikosrekisteriä. 

Haakon ja Mette-Marit Tjessem Høiby avioituivat 25. elokuuta 2001, jolloin Mette-Marit sai kruununprinsessan arvonimen.

Mette-Marit synnytti pariskunnan ensimmäisen yhteisen lapsen, prinsessa Ingrid Alexandran, 21. tammikuuta 2004 Oslossa. Ingrid on kruununperimysjärjestyksessä toinen, isänsä jälkeen. Haakon ja Mette-Marit saivat toisen yhteisen lapsensa 3. joulukuuta 2005, kun prinssi Sverre Magnus syntyi.

 Terveys 
Mette-Maritilla diagnosoitiin keuhkofibroosi lokakuussa 2018.

 Kunnianosoituksia 

 Norjalaiset 

 55x55px Pyhän Olavin ritarikunta (Norja)
 55x55px Harald V:n perheen ritarikunta (Norja)
 55x55px Olavi V:n 100-vuotisjuhlan mitali (Norja)
 55x55px Kuningashuoneen 100-vuotismitali (Norja)
 55x55px Harald V:n vuosien 1991–2016 juhlamitali (Norja)

Lähde:

 Ulkomaalaiset 

 55x55px Itävallan tasavallan kunniamitali (Itävalta)
 55x55px Etelän ristin ritarikunta (Brasilia, 2007)
 55x55px Stara planinan ritarikunta (Bulgaria)
 55x55px Elefanttiritarikunta (Tanska)
 55x55px Marianmaan ristin ritarikunta (Viro, 2002)
 55x55px Valkoisen Tähden ritarikunta (Viro, 2014)
 55x55px Bundesverdienstkreuz (Saksa)
 55x55px Islannin Haukan ritarikunta (Islanti)
 55x55px Italian tasavallan ansioritarikunta (Italia, 2004)
 55x55px Arvokkaan kruunun ritarikunta (Japani)
 55x55px Vytautas Suuren ritarikunta (Liettua)
 55x55px Aadolf Nassaulaisen ritarikunta (Luxemburg)
 55x55px Orania-Nassaun ritarikunta (Alankomaat)
 55x55px Willem-Alexanderin kruunajaismitali (Alankomaat)
 55x55px Puolan tasavallan ansioritarikunta (Puola)
 55x55px Henrik Purjehtijan ritarikunta (Portugali)
 55x55px Isabella Katolilaisen ritarikunta (Espanja)
 55x55px Pohjantähti-ritarikunta (Ruotsi)

Lähde:

 Galleria 

 Lähteet 

 Aiheesta muualla 

Luokka:Norjan kuninkaalliset
Luokka:Prinsessat
Luokka:Vuonna 1973 syntyneet
Luokka:Elävät henkilöt